Рус мәктәбендәге татар төркемнәренең 11 нче сыйныф укучылары өчен

татар әдәбиятыннан олимпиада сораулары

(2004-2005 уку елы)
1. Драма төре жанрларын санап чык. Комедия жанрына мисал китер һәм дәлиллә.
2. Ф. Кәримнең 40-50 еллар иҗатына хас темаларны ата, мисаллар китер.
3. Түбәндәге шигырьдә сурәтләнгән төп хисне, аның сәбәбен ачыкла һәм лирик герой образын сурәтлә.
Яз (И. Ихсанова)
Быел да яз.
Быелгы яз
Гел үзгә инде, үзгә –

Тамчылар да җырлап тама,
Кояш елмая күздә.
Моңа кадәр язлар миңа
Килә иде гел елап.
Юкса, минем ни гаебем? –

Әйттеләр:
- Их, син, елак!
Быел да яз.
Гөрләвекләр
Җырлап ага юлымда.
Быелгы яз көлеп тора –

Кызым елый кулымда.
